רעידות האדמה בטורקיה ובסוריה (2023)

רעידות האדמה בטורקיה ובסוריה הן סדרה של רעשי אדמה הרסניים שהתרחשו בתחילת פברואר 2023 וגרמו למותם של עשרות אלפי בני אדם. האסון החל ב-6 בפברואר עת התרחשה רעידת האדמה הראשונה בשעה 04:17 לפנות בוקר לפי שעון טורקיה, בעוצמה של כ-7.8 בסולם מגניטודה לפי מומנט, והייתה רעידת האדמה החזקה ביותר שתועדה בטורקיה מאז רעידת האדמה בארזינג'אן (1939). מוקד הרעידה היה בדרום טורקיה, מערבית לעיר גזיאנטפ, בקצהו הצפוני של הבקע הסורי-אפריקני, בעומק של 17.9 ק"מ. לאחר כ-8 שעות התרחשה רעידת אדמה גדולה נוספת בעוצמה של כ-7.7 בסולם מגניטודה לפי מומנט. בנוסף לשני הרעשים הגדולים, התרחשה סדרה של רעידות אדמה חלשות יותר לאורך קו השבר. כתוצאה מהרעידות נספרו מעל 59,259 הרוגים בטורקיה ובסוריה, מעל 121,704 פצועים ומעל ל-200 נעדרים. הרעידות הורגשו גם בלבנון, בקפריסין, ביוון, ברוסיה, ברומניה, בגאורגיה, בעיראק, בירדן, במצרים ובישראל. מוקד הרעידה הראשונה, בעוצמה 7.8 בסולם מגניטודה לפי מומנט, היה באזור העיר גזיאנטפ שבדרום טורקיה. הרעידה הורגשה ברחבי המזרח התיכון לרבות בסוריה, בלבנון, בדרום קפריסין ובישראל, והובילה לרצף של רעידות משנה עוקבות. כמה דקות לאחר הרעש הראשון אירעה רעידת אדמה נוספת בטורקיה בעוצמה 6.2. לאחר מכן, הורגשו לפחות חמש רעידות משנה נוספות בעוצמה 5.6-5. שר הפנים הטורקי סולימאן סוילו טען כי בסך הכל 42 רעשים עוצמתיים ורעשי משנה הורגשו באותו לילה ברחבי טורקיה. רעידת האדמה הייתה אחת החזקות שנמדדו בתולדות טורקיה מאז החלו המדידות, ומשתווה בעוצמתה לרעידת האדמה שהתרחשה בשנת 1939. שמונה שעות לאחר שהתרחשה רעידת האדמה הראשונה, בשעה 12:24 בצהריים, פקד את טורקיה רעש חזק נוסף בעוצמה של 7.7, גורמים בטורקיה הדגישו כי הרעש החזק בצהריים לא היה רעש משנה, אלא רעידת אדמה עצמאית, שהמוקד שלה היה בקהרמאנמרש שבדרום טורקיה, כ-80 ק"מ ממוקד הרעש שאירע ליד העיר גזיאנטפ. בחודשים שלאחר הרעידה התרחשו מעל ל-10,000 רעידות עוקבות ומעל 485 מהם בעלות עוצמות מגניטודה מעל 4. ב-17 בפברואר דווח על יותר מ-4,300 רעידות משנה מאז הרעש הראשון. נכון ל-15 בפברואר מספר ההרוגים בסוריה עומד על 6,680. ולפחות 14,500 פצועים. חלקם באזורים המוחזקים על ידי הממשלה הסורית וחלקם באזורים שבשליטת המורדים הסורים. באזורים שבשליטת ממשלת סוריה דווח על 2,068 הרוגים ו-2950 פצועים. באזורים שבשליטת המורדים היו לפחות 4,400 הרוגים וכ-2,200 פצועים. רק ב-10 בפברואר איפשרה ממשלת סוריה להעביר סיוע ואספקה לאזורים שבשליטת המורדים, דבר שפגע באפשרות להציל נפגעים. בטורקיה לבדה היו מעל 51,000 הרוגים. זוהי כמות ההרוגים הגדולה ביותר בטורקיה, כתוצאה מרעש אדמה, מזה מאות שנים. כתוצאה מרעידות האדמה נפצעו לפחות 108,000 בני אדם ו-345,000 דירות נהרסו . על פי הערכה ראשונית, כמעט 42,000 בניינים נהרסו או נפגעו קשה. כ-150,000 איש נותרו ללא קורת גג וכמיליון מתגוררים במבנים ארעיים. אלפים נלכדו מתחת למבנים שקרסו. חלק מהלכודים שידרו בשידור חי בקשות לעזרה ברשתות החברתיות. הרשויות בטורקיה פרסמו צווי מעצר ל-113 בני אדם, בהם קבלנים, יזמים, אדריכלים ומהנדסים, בחשד למעורבותם בבנייה באיכות ירודה ולא חוקית של מבנים שקרסו ברעידות האדמה. טירת גזיאנטפ נפגעה קשה מרעידת האדמה. גלי צונאמי קטנים התרחשו מול חופי קפריסין, ללא גרימת נזק. מחלקת ההגנה האזרחית של איטליה פרסמה התראת צונאמי ולאחר מכן חזרה בה. לתושבי החוף הומלץ לברוח למקומות גבוהים יותר ולפעול על פי הנחיות הרשויות המקומיות. שירותי הרכבות הושבתו זמנית בסיציליה וחודשו בבוקר. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. הסיבה היא יש להתמקד בסיוע ממשי שהוגש, אין שום צורך לציין מילות השתתפות בצער. האומות המאוחדות האומות המאוחדות - הנציב העליון של האו"ם לפליטים פיליפו גרנדי הביע סולידריות עם הנפגעים בשתי המדינות, ואמר כי סוכנות האו"ם "מוכנה לעזור לספק סיוע דחוף לניצולים באמצעות צוותי השטח של האומות המאוחדות בכל מקום אפשרי". מזכ"ל האו"ם אנטוניו גוטרש, הגיב גם כן לאירועי רעידת האדמה ההרסנית ואמר כי "צוות האומות המאוחדות נמצא בשטח בטורקיה ובסוריה כדי להעריך את הצורך ולספק סיוע. אנחנו סומכים על הקהילה הבינלאומית שתעזור לאלפי המשפחות שנפגעו באסון הזה, שרבות מהן כבר היו זקוקות מאוד לסיוע הומניטרי באזורים שבהם הגישה היא אתגר". בנוסף, ראש ארגון הבריאות העולמי של האו"ם, תאודרוס אדהנום גברה-יסוס, אמר כי צוותי חירום רפואיים הופעלו על מנת לספק טיפול רפואי חיוני לפצועים הקשים ביותר. האיחוד האירופי האיחוד האירופי - נשלחו עשרה צוותי חילוץ והצלה משמונה מדינות שונות באיחוד האירופי לסייע לנפגעי רעידת האדמה בטורקיה. היחידות נשלחו מן המדינות: בולגריה, קרואטיה, צ'כיה, צרפת, יוון, הולנד, פולין ורומניה. נאט"ו נאט"ו - מזכ"ל נאט"ו, ינס סטולטנברג, הביע סולידריות מלאה עם טורקיה, אמר בטוויטר: "אני בקשר עם הנשיא רג'פ טאיפ ארדואן ושר החוץ מבלוט קאווסוגלו, ובעלות ברית נאט"ו מגייסות תמיכה כעת". הודו הודו - מממשלת הודו נמסר כי שני צוותים מכוח התגובה הלאומי שלה לאסונות, הכוללים 100 אנשי צוות, מוכנים להטסה לאזור האסון לצורך פעולות חיפוש והצלה. בנוסף הוכנו צוותים רפואיים וחומר סיוע נשלח בתיאום עם הרשויות הטורקיות. איראן איראן - משרד החוץ האיראני הביע "תנחומים ואהדה עמוקה" למדינות שנפגעו ברעידת האדמה והביע נכונות לעזור לקורבנות. בברכה על "היחסים הטובים" של איראן עם שתי המדינות, אמר דובר משרד החוץ כי: "אם יהיה צורך בנוכחות של מוסדות סיוע ובריאות של הרפובליקה האסלאמית של איראן באזורים מושפעי רעידת האדמה, נמלא את אחריותנו המוסרית". ישראל ישראל - משלחת חילוץ ראשונה בהובלת פיקוד העורף יצאה לטורקיה למחרת. לאחריה יצאה משלחת נוספת עם כ-230 אנשי רפואה. המבצע זכה לשם "מבצע ענפי זית". שר הביטחון יואב גלנט הציע לטורקיה הקמה של בית חולים שדה. ישראל הציעה להעביר לסוריה ציוד כגון תרופות, אוהלים ושמיכות, והודיעה כי תהיה מוכנה לקלוט נפגעים ולהעניק להם סיוע רפואי. "איחוד הצלה" שלח גם הוא משלחת שכללה 30 אנשי צוות בהם רופאים, פרמדיקים ואנשי חילוץ. משלחת הסיוע הישראלית מנתה 450 איש – משלחת הסיוע הזרה השנייה בגודלה אחרי אזרבייג'ן. פולין פולין - משרד הפנים של פולין מסר כי מדינתו תשלח את קבוצת החילוץ HUSAR, המורכבת מ-76 כבאים ושמונה כלבי חילוץ. ספרד ספרד - משרד הפנים הספרדי הודיע כי צוותי חילוץ ספרדיים מתכוננים לנסוע לטורקיה, וכי גורמים ממשרד ההגנה ומחלקות אחרות תיאמו לשלוח את הצוותים מיד לטורקיה. רוסיה רוסיה - נשיא רוסיה הבטיח לשלוח צוותים רוסים לשתי המדינות בשיחות טלפון עם נשיא סוריה ונשיא טורקיה. "בשעות הקרובות ימריאו מחלצים ממשרד החירום הרוסי לסוריה", נמסר מהקרמלין. הממלכה המאוחדת הממלכה המאוחדת - ממשרד החוץ הבריטי נמסר כי בריטניה תשלח 76 מומחי חיפוש והצלה, ארבעה כלבי חיפוש וציוד חילוץ שיגיעו לטורקיה. עוד הוסיף שר החוץ כי מדינתו תהיה מוכנה לספק תמיכה נוספת לפי הצורך. מדיה וקבצים בנושא רעידות האדמה בטורקיה ובסוריה בוויקישיתוף גדעון לב, ניתוח הרעש בטורקיה ב-2023, באתר הארץ, 18 בינואר 2024 Livemint, Turkey-Syria Earthquake LIVE: Death toll tops above 9,500, mint, ‏2023-02-06 (באנגלית) שעון טורקיה Global CMT Search Results, www.globalcmt.org יותר מ-2,300 הרוגים ברעידת האדמה: "מרוץ נגד השעון, ניצולים קופאים בהריסות", באתר ynet, 6 בפברואר 2023 מאות הרוגים ואלפי פצועים: רעידת אדמה חזקה הורגשה בגבול טורקיה-סוריה, באתר חדשות 13, 6 בפברואר 2023 כתבי ynet, יותר מ-500 הרוגים בטורקיה וסוריה: רעידת אדמה עזה בעוצמה 7.8 הורגשה גם בישראל, באתר ynet, 6 בפברואר 2023 Zaheena Rasheed,Federica Marsi,Joseph Stepansky,Hamza Mohamed, Over 2,300 dead in Turkey, Syria as rescue efforts under way, www.aljazeera.com (באנגלית) רעידת אדמה עזה נוספת בטורקיה, הפעם בעוצמה 7.7. גם היא הורגשה בישראל, באתר ynet, 6 בפברואר 2023 אריאל כהנא, רעידת אדמה נוספת בטורקיה - הורגשה גם בישראל, באתר ישראל היום, 6 בפברואר 2023 ynet (2023-02-06). "3,600 הרוגים בטורקיה וסוריה. באו"ם מזהירים: "מספר הקורבנות הסופי יהיה גדול פי 8"". Ynet. נבדק ב-2023-02-06. הידיעות, סוכנויות (2023-02-16). "אחרי 10 ימים בהריסות: "הנערה שלעולם לא מתה" חולצה בטורקיה". Ynet. נבדק ב-2023-02-17. Kucukgocmen, Ali; Kilcoyne, Clodagh (2023-02-15). "Nine survivors pulled from Turkey's rubble as earthquake death toll passes 40,000". Reuters (באנגלית). נבדק ב-2023-02-18. enab12 M.H, Turkey-Syria earthquake: First commercial fuel shipment to enter northern Syria, Enab Baladi, ‏2023-02-09 (באנגלית אמריקאית) Syrian death toll from earthquake likely to rise, UN official says, PBS NewsHour, ‏2023-02-16 (באנגלית אמריקאית) Syria approves aid delivery to rebel-held areas affected by quake, www.aljazeera.com (באנגלית) Delays to humanitarian aid to rebel-controlled Syria are ‘deadly’: HWR, euronews, ‏2023-02-16 (באנגלית) Kilcoyne, Clodagh; Kucukgocmen, Ali (2023-02-18). "Earthquake death toll passes 46,000; desperation for signs of life". Reuters (באנגלית). נבדק ב-2023-02-18. Deprem sonrası hasar tespit çalışması: 41 bin 791 bina ağır hasarlı, www.ntv.com.tr (בטורקית) Türkiye Earthquake February 2023, Daily Highlights - 13/02/2023 - Türkiye | ReliefWeb, reliefweb.int (באנגלית) גרדיאן ורויטרס, רעידות האדמה | מספר ההרוגים בטורקיה ובסוריה עבר את ה-33 אלף, באתר הארץ, 12 בפברואר 2023 ניו יורק טיימס, רעידת האדמה חשפה את השחיתות בענף הבנייה בטורקיה, באתר TheMarker‏, 17 במרץ 2023 "ענפי זית": משלחת סיוע רפואי תצא לפנות בוקר מישראל לטורקיה, באתר ynet, 7 בפברואר 2023 קובי פינקלר, סיימה את משימתה: המשלחת הרפואית של צה"ל חזרה מטורקיה, באתר ערוץ 7, 15 בפברואר 2023 יואב זיתון, איתמר אייכנר, משלחת צה"ל תצא לטורקיה, ישראל תקים במוקד האסון בית חולים שדה, באתר ynet, 6 בפברואר 2023 יפעת ארליך, משלחת הצלה נוספת מישראל לטורקיה, באתר ישראל היום, 7 בפברואר 2023 Countries that sent relief teams to Turkey, Ensonhaber, ‏2023-02-09 (בטורקית)